李佳芯雪藏被擺上枱 TVB節目攞正牌狂寸「未融晒雪」
2024年04月15日 22:01
東網電視
更多新聞短片
視后李佳芯(Ali)遭無綫雪藏多時,最近才「解凍」有劇拍,昨日(14日)播出的節目《福祿壽訓練學院》中,李思捷就扮演Ali的經典角色「智能人」阿寶,但就將《智能愛人》變《智能雪人》,句句抽水狂寸Ali。
一開始李思捷已狂提Ali剛解凍:「如解凍,請講解凍!」、「啱啱先由個雪柜行出嚟,所以我覺得有啲凍」,之後李思捷重演換衫一幕被打格仔,亦明顯影射Ali被內地平台「打格仔」一事:「唔緊要啦,我都慣咗打格仔㗎啦,仲可以打埋塊面添。」最後一段李思捷再表示:「拍劇集,做綜藝。拍劇集,做綜藝。對唔住,我啱啱解完凍,啲雪仲未融晒。獎門人以迫切的聲音叫我即刻去開劇。」抽水無極限!